stanford-oval/wikipedia huggingface dataset:
NOAA-satelliitit

NOAA-satelliitit on  Yhdysvaltain kansallisen ilmakehä- ja merentutkimusjärjestö NOAA:n (National Oceanic and Atmospheric Administration) sääsatelliittiohjelma, joka rakentuu TIROS-ohjelman perustalle. Siihen on kuulunut 1970-luvun alusta lähtien useita matalilla radoilla kiertäviä sääsatelliitteja.
Satelliitteja laukaistaan muutaman vuoden välein siten että jatkuvasti on käytössä 2–4 satelliittia, jotka kiertävät hiukan eri tahtiin. Huhtikuussa 2011 olivat käytössä NOAA-15, NOAA-18 ja NOAA-19, muut ovat vaientuneet tai lähettävät signaalia vain satunnaisesti. Ajan tasalla olevan tiedon satelliittien tilasta ja niiden taajuuksista näkee esim. sivulta http://homepage.ntlworld.com/phqfh1/status.htm (Arkistoitu – Internet Archive) .
NOAA-satelliittien kiertoaika on noin 102 minuuttia, joten ne ylittävät päiväntasaajan ainakin 14 kertaa vuorokaudessa. Saman alueen yli lentää jokin satelliiteista ainakin neljä kertaa päivässä, suunnilleen 6 tunnin välein. Satelliitit lähettävät kuvasignaalin FM-moduloituna äänidatana 137–138 MHz taajuuksilla. Satelliitin lähete on kuultavissa samalla maa-asemalla enimmillään noin 15–20 minuuttia. Kuvat ovat nähtävissä mm. Ilmatieteen laitoksen sivulla kohdassa (www.fmi.fi/Pilvet-Pohjoismaat). Kuvat on rajattu Skandinavian kohdalle ja niihin on lisätty kartta. Kuvien reunoissa usein näkyvä vino valkoinen alue johtuu siitä että satelliitti on mennyt yli Suomen itä- tai länsipuolelta, ja koko Skandinavian aluetta ei ole saatu kuvaan.
Myös harrastajat voivat vastaanottaa NOAA-satelliittien kuvia tallentamalla äänidatan ylilennon aikana ja dekoodaamalla sen netistä ilmaiseksi saatavilla ohjelmilla, esim. SatSignal tai WXSat.
NOAA-satelliittien tärkeimmät instrumentit ovat
AVHRR – tarkka viisikanavainen radiometri
TOVS (Tiros Operational Vertikal Sounder) – luotausinstrumentti ilmakehän vertikaalirakenteen tutkimiseen
DCS – Data collection system.
NOAA-satelliiteissa on myös ARGOS-viestintämoduli, jota käytetään mm. muuttolintujen seurantaan.
Ensimmäinen sarja: NOAA-1 – NOAA-5

Viisi ensimmäistä NOAA-satelliittia oli sarjaa ITOS (The Improved TIROS Operational System Satellites) /TIROS-M.
NOAA-1 laukaistiin 11. joulukuuta 1970. Se painoi 306 kiloa.
NOAA-2 laukaistiin 15. lokakuuta 1972. Se painoi 344 kiloa.
NOAA-3 laukaistiin 6. marraskuuta 1973. Se painoi 345 kiloa.
NOAA-4 laukaistiin 15. marraskuuta 1974. Se painoi 340 kiloa ja oli käytössä vuoteen 1978 asti.
Toinen sarja: NOAA-6 – NOAA-7

Vuosina 1978–1981 laukaistut satelliitit kuuluvat sarjaan TIROS-N, missä N tarkoittaa "next generation" – seuraava sukupolvi.
NOAA-6 laukaistiin 27. kesäkuuta 1979. Se painoi 723 kiloa.
NOAA-7 laukaistiin 23. kesäkuuta 1981. Se painoi 1405 kiloa.
Kolmas sarja: NOAA-8 - NOAA-18

NOAA-8 laukaistiin 28. maaliskuuta 1983. Se oli ensimmäinen Advanced TIROS-N-sarjan satelliitti.. Nämä olivat suurikokoisempia kuin edeltäjänsä, ja niissä oli enemmän tehoa, joten niissä voitiin käyttää enemmän mittalaitteita.
NOAA-9 laukaistiin 12. joulukuuta 1984. Se painoi 1712 kiloa.
NOAA-10 laukaistiin 17. syyskuuta 1986. Se painoi 1700 kiloa.
NOAA-11 laukaistiin 24. syyskuuta 1988. Se painoi 1712 kiloa.
NOAA-12 laukaistiin 14. toukokuuta 1991. Se painoi 1416 kiloa.
NOAA-13 laukaistiin 9. elokuuta 1993. Se painoi 1712 kiloa.
NOAA-14 laukaistiin 12. joulukuuta 1994. Se painoi 1712 kiloa.
NOAA-15 laukaistiin 13. toukokuuta 1998. Sillä oli jo paremmat kuvannus- ja luotausominaisuudet.
NOAA-16 laukaistiin 21. syyskuuta 2000. Se painoi 1416 kiloa.
NOAA-17 laukaistiin 24. kesäkuuta 2002. Se painoi 1475 kiloa.
NOAA-18 laukaistiin 20. toukokuuta 2005. Se oli ensimmäinen NOAAn POES-satelliiteistä, joka käytti eurooppalaista  Microwave humidity sounder-instrumenttia  AMSU-radiometrin (Advanced Microwave Sounding Unit) sijaan.
NOAA-19 laukaistiin 6. helmikuuta 2009
TIROS-N
Nacon

| Nacon |
| --- | --- |

Osake:  Euronext: NACON
ISIN:  FR0000074072
Kotipaikka:  Ranska
Toimiala:  videopeliteollisuus
Kotisivu:  nacongaming.com
Infobox OKVirheellinen NIMI-arvo: 
Nacon on ranskalainen videopelejä julkaiseva yritys.
Yritys muutti nimen vuonna 2020 kun se yhdisti pelaamiseen tarkoitettujen oheislaitteiden valmistajan Naconin ja pelien julkaisemiseen keskittyneen Bigben Interactiven.
Yritys on ostanut muun muassa Cyaniden, Eko Softwaren, Kylotonnin sekä Spidersin.
Nacon on kertonut keskittyvänsä AA-peleihin, jotka se määrittelee tuotteiksi, joiden budjetti on yhdestä 20 miljoonaan euroa ja ennakoitu myynti 200 000 ja kolmen miljoonan kappaleen välillä.
Aiheesta muualla

Profiili MobyGamesissä (Arkistoitu – Internet Archive) (englanniksi)
Necil Kazım Akses

Necil Kazım Akses (6. toukokuuta 1908 Istanbul – 16. helmikuuta 1999 Ankara) oli turkkilainen säveltäjä. Hän oli nuorin Türk Beşleri -säveltäjäryhmään ("Turkin viisikko") kuulunut.
Akses sai opetusta Cemal Reşit Reyltä ja suoritti opintoja myös Wienissä Joseph Marxin johdolla sekä Prahassa Josef Sukin johdolla. 1930-luvulla Akses oli mukana perustamassa Ankaran valtionkonservatoriota, ja vuonna 1948 hänestä tuli sen johtaja. Vuonna 1958 Akses pääsi Turkin valtionoopperan ja -baletin yleisjohtajan asemaan, ja vuonna 1971 hän sai valtiontaiteilijan arvonimen. Akses toimi myös kansainvälisenä kulttuurilähettiläänä Bernissä ja Bonnissa.
Akses käytti musiikissaan turkkilaiskansallisia vaikutteita. Hänen tuotantoonsa kuuluvat muiden muassa oopperat Mete (1933) ja Bay Önder (1934) sekä neljä sinfoniaa. Varsinkin myöhemmällä urallaan Akses keskittyi tekemään orkesteriteoksia modernein taidemusiikin tekniikoin.
Necken (Siltasaari)

Necken vuonna 1961
Necken oli Helsingin Siltasaaressa Sörnäisten rantatie 5:ssä (nykyinen osoite Miina Sillanpään katu 5) sijainnut jugendtyylinen 4-kerroksinen asuinkerrostalo, jonka suunnitteli arkkitehti Karl Hård af Segerstad lähistöllä toimineen Kone- ja Siltarakennus Oy:n insinöörien asuintaloksi. Vuonna 1902 valmistunut talo sai nimensä paikalla olleesta Näkinluodosta. Talon asuinhuoneistot olivat valmistumisaikanaan korkeatasoisia ja huoneissa oli muun muassa parkettilattiat.
Talo purettiin 1960-luvun alussa ja sen tilalle valmistui 1963 betonielementtinen asuinkerrostalo.
Nevaheinäsirkka

| Nevaheinäsirkka |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Suorasiipiset Orthoptera
Alalahko::  Caelifera
Yläheimo::  Acridoidea
Heimo::  Heinäsirkat Acridae
Suku::  Chorthippus
Laji::  montanus
Kaksiosainen nimi
 Chorthippus montanus  (Charpentier, 1825) 
Katso myös
   Nevaheinäsirkka Commonsissa 
Infobox OKNimi-testi OK: 
Nevaheinäsirkka (Chorthippus montanus) on Suomessa tavattava heinäsirkkalaji. Se esiintyy pohjoisessa nimensä mukaisesti soilla ja nevoilla. Laji viihtyy sarakasvien seuralaisena. Se käyttää ravinnokseen kasveja.
Nassaun herttuakunta

Nassaun herttuakunta (saks. Grafschaft Nassau) oli herttuakunta Pyhässä saksalais-roomalaisessa keisarikunnassa ja myöhemmin Saksan liitossa. Sen hallitsijasuku oli Nassaun suku, jonka jälkeläisiä on nykyään muun muassa Alankomaita hallitseva Orania-Nassaun sukuhaara.
Nassaun kaupunki perustettiin vuonna 915, ja se julistautui herttuakunnaksi 1225. Samana vuonna sinne rakennettiin Nassaun linna. Nassau oli vuodesta 1160 lähtien tunnustettu herttuakunta. Vuonna 1225 Nassau hajosi pieniksi herttuakunniksi, jotka seuraavien vuosisatojen aikana yhdistyivät jälleen Nassauksi. Tunnetuimpia herttuakuntia oli Nassau-Dillenburg, jota hallitsi Orange-Nassaun suku. Toinen tunnettu herttuakunta oli Nassau-Weilburg, jonka hallitsijasuku hallitsee nykyään Luxemburgia.
Nassaun useiden sukuhaarojen päättymisien vuoksi Nassausta tuli yhdistynyt herttuakunta jälleen vuonna 1806. Herttuakunta liittyi Saksan liittoon vuonna 1815. Preussi valtasi Nassaun vuonna 1866 ja yhdisti sen Saksaan.
Aiheesta muualla

Kuvia tai muita tiedostoja aiheesta Nassaun herttuakunta Wikimedia Commonsissa
Vuoden 1789 kartta Nassausta
175 Jahre Nassauische Verfassung Hessischer Landtag 1989 (englanniksi)
Talvi on tulossa

Talvi on tulossa (engl. Winter is Coming) on yhdysvaltalaisen fantasiasarjan Game of Thronesin (2011–2019) ensimmäisen tuotantokauden ensimmäinen jakso eli sarjan pilottijakso. Sen on ohjannut Tim Van Patten ja käsikirjoittaneet sarjan showrunnerit David Benioff ja D. B. Weiss. Jakso on hyvin uskollinen Valtaistuinpeli-romaanille (1996), johon sarjan ensimmäinen kausi perustuu.
Jakso sai ensiesityksensä 17. huhtikuuta 2011 ja keräsi Yhdysvalloissa 2,2 miljoonaa katsojaa. Sarjan tuottanut HBO ei ollut tyytyväinen katsojalukuihin.
Jaksossa esitellään suuri määrä hahmoja mutta vain muutama tapahtumapaikka: suurimmaksi osaksi jakson tapahtumat sijoittuvat Pohjoisen kuningaskunnassa sijaitsevaan Talvivaaran linnaan, jota hallitsee Starkin suku. Tämän lisäksi jaksossa nähdään vilaus Kuninkaansatamasta, Yövartiosta ja valkeista kulkijoista sekä esitellään toisella mantereella maanpaossa olevat viimeiset Targaryenit.
Juoni

Kuningas Robert Baratheon ja kuningatar Cersei Lannister matkaavat Pohjoiseen tapaamaan vanhaa ystäväänsä lordi Eddard ”Ned” Starkia, Talvivaaran lordia. Robert esittää tarjouksen, josta ei voi kieltäytyä: hän haluaa ystävästään kuninkaan neuvonantajan, ”Kouran”, joka on valtakunnan toiseksi korkein virka. Ned ottaa viran vastahakoisesti vastaan. Ned ja hänen vaimonsa Catelyn saavat kirjeen, jossa kerrotaan Lannisterien murhanneen edellisen Kouran, Jon Arrynin. Nedin ja Catelynin poika Bran saa tietää, että kuningatar Cerseillä on salasuhde kaksoisveljensä Jaimeen. Jaime työntää Branin ulos korkean tornin ikkunasta tarkoituksenaan tappaa tämä.
Essoksessa, Kapean meren toisella puolen karkotettu prinssi Viserys Targaryen suunnittelee vallankaappausta ja naittaa siskonsa Daenerysin Dothraki-heimon johtajalle Khal Drogolle vastineeksi tämän armeijasta.
Tuotanto > Hylätty pilottijakso

Sarjalle kuvattiin syksyllä 2009 kymmenen miljoonan dollarin arvoinen pilottijakso, jota ei koskaan esitetty. Kuvaukset alkoivat 26. lokakuuta 2009 ja kestivät 26 päivää. Jaksoa kuvattiin Pohjois-Irlannissa ja Marokossa, ja niiden lisäksi Talvivaaraan sijoittuvia kohtauksia kuvattiin Dounen linnassa Skotlannissa. Jakson ohjasi Tom McCarthy.
Valtaistuinpelin kirjoittaja George R. R. Martin on kertonut pitäneensä jaksosta, mutta yleisesti se sai huonon vastaanoton. Jaksoa on kuvailtu sekavaksi, eikä esimerkiksi kuvauspaikkojen maisemia hyödynnetty tarpeeksi. Juonen epämääräisyyttä lisäsi se, että dialogissa pyrittiin maanläheisyyteen ja todentuntuisuuteen, ja sen vuoksi monet sarjan maailmaan liittyneet olennaiset asiat, kuten hahmojen merkitys, sukulaisuussuhteet ja maantieteelliset suhteet jäivät katsojalle selittämättä: esimerkiksi tarinan kannalta olennainen Jaime ja Cersei Lannisterin sisaruus ei tullut jaksossa ilmi. Myös puvustuksen, joka sarjan myöhemmissä jaksoissa on saanut kehuja, koettiin epäonnistuneen. Käsikirjoittaja David Benioffin mukaan hahmojen vaatetus näytti upouudelta, ”ihan kuin ne olisivat valmistettu edellisenä päivänä”.
HBO koki, että fantasiasarjaksi pilottijaksosta puuttui näyttävyyttä. Ohjelmajohtaja Michael Lombardon mukaan jakso ”ei ollut mahtava”, mutta se osoitti, että sarjasta tulisi koukuttava. Toimitusjohtaja Richard Pleplerin mukaan kokonaisuus oli mukaansatempaava mutta ongelmallinen, ja jakso oli pakko kuvata uudelleen. HBO arvioi sarjan kohtaloa neljä kuukautta, kunnes maaliskuussa 2010 päätti tilata uuden pilottijakson ja tuotantokauden loput yhdeksän jaksoa. Samalla muutamia hahmoja, kuten Jennifer Ehlen esittämä Catelyn Stark ja Tamzin Merchantin esittämä Daenerys Targaryen roolitettiin uudelleen. Ehle oli muuttanut mielensä eikä halunnut sitoutua pitkään televisioprojektiin, eikä Merchantin koettu sopivan rooliin tarpeeksi hyvin. Michael Lombardon mukaan Merchantin ja Jason Momoan väliset kohtaukset ”eivät vain toimineet”. Kahden pääroolin lisäksi myös muutamat sivuhahmot saivat uudet näyttelijät. George R. R. Martin ei kertomansa mukaan ole saanut lupaa näyttää alkuperäistä jaksoa kenellekään.
Tuotanto > Hylätty pilottijakso > Näyttelijänvaihdokset vanhan ja uuden pilottijakson välillä

Muun muassa Daenerys Targaryenin esittäjä vaihdettiin uutta pilottijaksoa varten: vasemmalla hahmon alkuperäinen esittäjä Tamzin Merchant, oikealla Emilia Clarke.
| Hahmo | Alkuperäinen näyttelijä | Lopullinen näyttelijä |
| --- | --- | --- |
| Daenerys Targaryen | Tamzin Merchant | Emilia Clarke |
| Catelyn Stark | Jennifer Ehle | Michelle Fairley |
| Gared (Yövartio) | Richard Ridings | Dermot Keaney  |
| Illyrio Mopatis | Ian McNeice | Roger Allam |
| Waymar Royce | Jamie Campbell-Bower | Rob Ostlere |
Tuotanto > Uudet kuvaukset

Uuden pilottijakson kuvaukset alkoivat heinäkuussa 2010. Skotlannissa ei enää kuvattu kohtauksia, vaan kaikki Westerosiin sijoittuvat kohtaukset kuvattiin Pohjois-Irlannissa. Myös Marokosta luovuttiin, ja kaikki Essokseen sijoittuvat kohtaukset kuvattiin sen sijaan Maltalla.
Kuvauksia varten kirjoitettiin täysin uusi käsikirjoitus, jossa hahmoja ja maailmaa selitetään seikkaperäisemmin. Siinä missä alkuperäinen pilottijakso oli sijoittunut pääasiassa Talvivaaraan, uudelleen kuvatussa jaksossa päästiin esittelemään uusia lavasteita, kuten Mustalinna ja Kuninkaansatama. Avauskohtaukseen lisättiin myös Muuri, sillä sitä ei alkuperäisessä pilottijaksossa ollut näytetty, vaan siihen viitattiin ainoastaan dialogissa. Uudesta jaksosta poistettiin muun muassa George R. R. Martinin cameorooli pentosilaisena aatelisena sekä takauma, jossa kuningas Aerys II Targaryen teloittaa Ned Starkin isän Rickardin ja veljen Brandonin. Myös alkutekstit luotiin kokonaan uudelleen; alkuperäisen pilotin alkutekstit keskittyivät viestintuojakorppiin, joka lenteli eri paikkojen yllä.
Alkuperäisistä kohtauksista noin 10 % sisällytettiin uuteen jaksoon. Eri aikoina kuvattujen kohtausten yhdistely aiheutti ensimmäiseen jaksoon pieniä jatkuvuusvirheitä, kuten hahmojen vaihtelevia hiustyylejä. Alkuperäinen jakso kuvattiin 35mm filmille ja uusi jakso digitaalisesti.
Uudelleenkuvatun jakson budjetti oli noin 5–10 miljoonaa dollaria, ja koko ensimmäisen kauden arvioitu budjetti oli 50–60 miljoonaa. Ohjaaja Tom McCarthyn tilalle otettiin kokeneempi Tim Van Patten, joka oli aiemmin ohjannut useita HBO-sarjojen jaksoja. David Benioffin mukaan koko tuotanto oli oppinut hylätyn pilottijakson virheistä, ja niin kuvaus, lavasteet, puvustus kuin käsikirjoitus kehittyivät uutta jaksoa varten.
Tuotanto > Uudet kuvaukset > Alkuperäisestä pilottijaksosta säästetyt kohtaukset

| Kohtaus | Näyttelijä(t) |
| --- | --- |
Korppi tuo viestin Talvivaaraan: –
Bran tarkkailee saapuvaa saattuetta Talvivaaran katoilta: Isaac Hempstead-Wright
Robert pyytää Nediä Kuninkaan Kouraksi Talvivaaran kryptassa: Mark Addy ja Sean Bean
Tyrionin ensiesiintyminen: Esmé Bianco Bradley, Nikolaj Coster-Waldau ja Peter Dinklage
Kestit Talvivaaran suuressa salissa: useita
Nedin ja Benjenin jälleennäkeminen: Sean Bean ja Joseph Mawle
Catelyn esittelee Sansan Cerseille: Sophie Turner
Robert ja Ned lähtevät metsästämään: useita
Näyttelijät > Pääroolit

Sean Beania ja Peter Dinklagea pidettiin niin sopivina rooleihinsa, että näyttelijät pyydettiin mukaan sarjaan ilman koekuvauksia.
| 0 | 1 | 2 |
| --- | --- | --- |
|  Sean Bean   | … |  Eddard ”Ned” Stark   |
|  Mark Addy   | … |  Robert Baratheon   |
|  Michelle Fairley   | … |  Catelyn Stark   |
|  Lena Headey   | … |  Cersei Lannister   |
|  Nikolaj Coster-Waldau   | … |  Jaime Lannister   |
|  Peter Dinklage   | … |  Tyrion Lannister   |
|  Kit Harington   | … |  Jon Nietos   |
|  Maisie Williams   | … |  Arya Stark   |
|  Isaac Hempstead-Wright  | … |  Bran Stark   |
|  Richard Madden   | … |  Robb Stark   |
|  Sophie Turner   | … |  Sansa Stark   |
|  Alfie Allen   | … |  Theon Greyjoy   |
|  Jack Gleeson   | … |  Joffrey Baratheon   |
|  Rory McCann   | … |  Sandor ”Hurtta” Clegane   |
|  Emilia Clarke   | … |  Daenerys Targaryen   |
|  Harry Lloyd   | … |  Viserys Targaryen   |
|  Iain Glen   | … |  Jorah Mormont   |
|  Jason Momoa   | … |  Khal Drogo   |
Näyttelijät > Vierailevat näyttelijät

| 0 | 1 | 2 |
| --- | --- | --- |
|  Joseph Mawle   | … |  Benjen Stark   |
|  Donald Sumpter   | … |  Mestari Luwin   |
|  Art Parkinson   | … |  Rickon Stark   |
|  Kristian Nairn   | … |  Hodor   |
|  Callum Wharry   | … |  Tommen Baratheon   |
|  Aimee Richardson   | … |  Myrcella Baratheon   |
|  Ron Donachie   | … |  Rodrik Cassel    |
|  Jamie Sives   | … |  Jory Cassel   |
|  Susan Brown   | … |  Septa Mordane   |
|  Esmé Bianco Bradley   | … |  Ros   |
|  Dermot Keaney   | … |  Gared   |
|  Bronson Webb   | … |  Will   |
|  Rob Ostlere   | … |  Waymar Royce   |
|  Roger Allam   | … |  Illyrio Mopatis   |
|  Dar Salim   | … |  Qotho   |
|  John Standing   | … |  Jon Arryn   |
Huomioita

↑  Sophie Turnerin osuus kohtauksesta on kuvattu vuonna 2009, kun taas Michelle Fairleyn ja Lena Headeyn osuus vuonna 2010. Fairley ei ollut mukana alkuperäisessä pilottijaksossa eikä täten esiinny samassa kuvassa Sophie Turnerin kanssa.
Aiheesta muualla

”Winter is Coming” Internet Movie Databasessa (englanniksi)
Käsikirjoittajat ja showrunnerit D. B. Weiss ja David Benioff.
Talvivaaraa esitti jaksossa muun muassa Wardin linna Downin kreivikunnassa Pohjois-Irlannissa.
Jaksossa näkyy Sininen ikkuna, luonnon muovaama holvikaari Maltalla.
Mutukanriipi

| Mutukanriipi |
| --- | --- |
Valtiot:  Suomi
Paikkakunta:  Pello
Koordinaatit:  66°56′48″N, 24°26′15″E
Vesistöalue ja valuma-alueen tietoja
Päävesistöalue:  Tornionjoen vesistö
Laskujoki:  Lakkioja 
Järvinumero:  67.952.1.001
Mittaustietoja
Pinnankorkeus:  185,1 m  
Rantaviiva:  0,63 km  
Pinta-ala:  2,762 ha  
Saaria:  ei saaria 
 fiMutukanriipi 
Mutukanriipi  on Lapissa Pellossa Konttajärven kylän lähellä sijaitseva lampi.
Maantietoa

Lammen pinta-ala on 2,8 hehtaaria, se on 250 metriä pitkä ja 200 metriä leveä. Lammella ei ole kartan mukaan saaria. Sen rantaviivan pituus on 650 metriä.
Vesistösuhteet

Lampi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Aalisjoen valuma-alueella (67.95), jonka Aalisjoen alaosan alueeseen (67.952) se kuuluu. Lammen vedenpinnan korkeus on 185,1 metriä mpy.
Nevy-sur-Seille

Näkymä Nevy-sur-Seilleen
Nevy-sur-Seille on kunta Juran departementissa Franche-Comtén hallintoalueella Ranskassa. Kunnassa oli 246 asukasta vuoden 1999 väestönlaskennassa. Nevy-sur-Seillen pinta-ala on seitsemän neliökilometriä.
Mutya Buena

Mutya Buena Amsterdamin Pride-konsertissa 2019.
Rosa Isabel Mutya Buena (s. 21. toukokuuta 1985 Lontoo) on englantilainen laulaja. Hänet tunnetaan parhaiten urastaan Sugababes-yhtyeestä, jonka jäsen hän oli vuosina 1998–2005.
Ura

Mutya ja hänen läheinen lapsuuden ystävänsä, laulaja Keisha Buchanan tutustuivat juhlissa 1998 Siobhan Donaghyyn, joka perusti myöhemmin heidän kanssaan Sugababes-trion. Mutya on laulanut levyillä One Touch (2000), Angels with Dirty Faces (2002), Three (2003) ja Taller in More Ways (2005). Siobhan jätti yhtyeen vuonna 2001 ja siirtyi soolouralle. Tilalle tuli Heidi Range.
Maaliskuun 23. päivä vuonna 2005 Mutya synnytti Tahlia Maya-tyttären poikaystävälleen Jaylle. He asuvat Lontoossa.
Joulukuun lopussa 2005 "Ugly"-menestyksen jälkeen Mutya päätti lähteä pois yhtyeestä henkilökohtaisten syiden vuoksi. Hänen tilalleen tuli Amelle Berrabah. Mutya on kertonut olevansa hyvissä väleissä Heidin ja Keishan kanssa ja toivoo Sugababesin jatkavan hänen jälkeensäkin. Mutya kertoi vuonna 2006 siirtyvänsä soolouralle.
Mutyan ensimmäinen sooloalbumi, Real Girl, julkaistiin kesäkuussa 2007. Albumilta on julkaistu kolme singleä: levyn nimikappale "Real Girl", "Song 4 Mutya (Out Of Control)", jonka Mutya levytti yhdessä Groove Armadan kanssa sekä "Just a Little Bit".
Mutya Buena on myös esiintynyt Suomessa Elämä Lapselle -konsertissa.
Diskografia

Real Girl (2007)
Song 4 Mutya (with Groove Armada) (2007)
Just A Little Bit (2007)
B Boy Baby (2008)
Aiheesta muualla

Sugababesin virallinen sivusto (Arkistoitu – Internet Archive)
Mutya Buena Myspacessa (englanniksi)
Naiskohtalo

| Naiskohtalo> Inc’Allah dimanche |
| --- | --- |

Ohjaaja:  Yamina Benguigui
Käsikirjoittaja:  Yamina Benguigui
Tuottaja:   Bachir Deraïs  Philippe Dupuis-Mendel 
Kuvaaja:  Antoine Roch
Leikkaaja:  Nadia Ben Rachid
Pääosat:  Fejria Deliba
Valmistustiedot
Valmistusmaa:  Algeria, Ranska
Levittäjä:  Netflix
Ensi-ilta:  2001
Kesto:  100 min
Alkuperäiskieli:  arabia ranska
Aiheesta muualla
IMDb 
Elonet
AllMovie
Infobox OKNimi-testi OK: 
Naiskohtalo (Inc’Allah dimanche) on vuonna 2001 ensi-iltansa saanut ranskalais-algerialainen Yamina Benguiguiin ohjaama elokuva.
Näyttelijät

| 0 | 1 | 2 |
| --- | --- | --- |
|  Fejria Deliba  | … |  Zouina   |
|  Rabia Mokeddem  | … |  Aïcha, äiti   |
|  Amina Annabi  | … |  Malika   |
|  Anass Behri  | … |   Ali   |
|  Hamza Dubuih  | … |  Rachid   |
|  Zinedine Soualem  | … |  Ahmed   |
|  France Darry  | … |  rouva Donze (naapuri)   |
|  Roger Dumas  | … |  herra Donze (naapuri)   |
|  Marie-France Pisier  | … |  Manant   |
|  Mathilde Seigner  | … |  Briat   |
|  Jalil Lespert  | … |  bussinkuljettaja   |
Juoni

Zouinan aviomies Ahmed lähti Algeriasta töihin Ranskaan 1970-luvulla. Ranskan hallituksen perheiden yhdistämiseen tähtäävän ohjelman myötä Zouina saa luvan muuttaa miehensä luo Ranskaan. Mies kohdistaa häneen fyysistä väkivaltaa, anoppi henkistä, mutta hän ystävystyy muutamien ranskalaisten kanssa jotka auttavat häntä sopeutumaan uuteen kulttuuriin.
Käännös suomeksi
Nevski Ekspress

Nevski Ekspress Moskovan asemalla Pietarissa.
Nevski Ekspress (ven. Невский экспресс) (juna numero 167B/168B) on venäläinen suurnopeusjuna, joka liikennöi Pietarin ja Moskovan välisellä linjalla. Se ei pysähdy väliasemilla, ja matkan kesto on 4,5 tuntia. Junan huippunopeus on 200 km/h. Veturit ovat Škoda Chs200 -tyyppisiä. Juna koostuu 13 matkustajavaunusta ja ravintolavaunusta.
Vuonna 2009 junaan tehtiin pommi-isku, jonka seurauksena 27 ihmistä sai surmansa.
Mörkö (täsmennyssivu)

Mörkö tarkoittaa seuraavia asioita:
mörkö, henkiolento, kummitus
Mörkö, Tove Janssonin luoma mielikuvitushahmo
Mörkö, Mörköooppera-lastenlevyn päähenkilö
Mörkö, saari ja paikkakunta Ruotsissa
Mörkön kirkko Södertäljen kunnassa
Mörkö, Marvel Comics -yhtiön sarjakuvahahmo.
Mörkö, jääkiekkoilija Marko Anttilan lempinimi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mörkö”, voi hakea sivunnimihaulla, laajalla sivunnimihaulla tai tekstihaulla.
Narciso Monturiol (A1)

| Narciso Monturiol |
| --- | --- |
 Emälaiva Kanguro ja sukellusveneet A1 ja A2

Aluksen vaiheet
Rakentaja:  Fiat San Giorgio, La Spezia
Kölinlasku:  28. syyskuuta 1915
Laskettu vesille:  17. huhtikuuta 1917
Poistui palveluskäytöstä:  1. syyskuuta 1934
Tekniset tiedot
Uppouma:  260 t (pinnalla) 382 t (sukellus)
Pituus:  45,6 m
Leveys:  4,2 m
Syväys:  3,1 m
Koneteho:  dieselmoottori 600 bhp  sähkömoottori 450 hv
Nopeus:  13/8,5 solmua
Miehistöä:  18
Aseistus
Aseistus:  2 × 457 mm torpedoputkea
Narcíso Monturiol (runkonumero A1) oli Espanjan laivaston vuonna 1917 vesille laskettu A-luokan sukellusvene.
Valmistus

Alus tilattiin Fiatilta San Giorgiosta, missä köli laskettiin 28. syyskuuta 1915. Alus laskettiin vesille 17. huhtikuuta 1917 ja otettiin palvelukseen 25. elokuuta.
Palvelus

Alus poistettiin palveluksesta 1. syyskuuta 1934.